Държавен вестник, бр. 88, 2025 г., стр. 109

БРОЙ  88	
Д Ъ Р Ж А В Е Н  В Е С Т Н И К 	
СТР.  109  
Чл. 11. (1) Българската народна банка из­
вършва оценка на колективната пригодност 
на членовете на управителния и контролния 
орган на дружество, подало заявление за 
издаване на лиценз по чл. 9 от Закона за 
лицата, обслужващи кредити, и купувачите 
на кредити, въз основа на представените от 
заявителя документи.
(2) При промяна в състава на управителния 
или контролния орган на лице, обслужващо 
кредити, БНБ извършва повторна оценка на 
колективната пригодност в срок до 14 дни от 
получаване на уведомлението. Българската 
народна банка може да изиска еднократно от 
лицето, обслужващо кредити, да представи 
допълнителна информация или документи в 
указан от нея срок.
(3) В случаите когато БНБ е определила 
срок за представяне на допълнителна ин­
формация и документи или отстраняване 
на нередовности, срокът за произнасяне по 
ал. 2 се прилага от датата на представянето 
им, съответно от отстраняването на нере­
довностите.
(4) Българската народна банка може да 
изисква представянето на допълнителни до­
кументи, удостоверяващи изпълнението на 
изискванията по тази глава и чл. 8, ал. 8 и 9 
от Закона за лицата, обслужващи кредити, и 
купувачите на кредити, както и съдействие 
и информация от други органи.
(5) Българската народна банка уведомява 
лицето, обслужващо кредити, за резултата 
от извършената оценка за колективна при­
годност по ал. 2.
Г л а в а  ч е т в ъ р т а
РЕГИСТЪР НА ЛИЦАТА, ОБСЛУЖВАЩИ 
КРЕДИТИ
Регистър
Чл. 12. (1) Българската народна банка 
създава и поддържа регистър на:
1. лицензираните от нея лица, обслужва­
щи кредити;
2. лицата по чл. 23, ал. 1 от Закона за 
лицата, обслужващи кредити, и купувачите 
на кредити, които извършват дейности по 
обслужване на вземания на територията на 
Репуб­лика България.
(2) В регистъра се посочват следните данни 
за лицата по ал. 1, т. 1:
1. идентификационен код на правния су­
бект (ИКПС), в случай че такъв е наличен; 
2. eдинен идентификационен код по чл. 23 
от Закона за търговския регистър и регистъра 
на юридическите лица с нестопанска цел; 
3. наименование и правно-организационна 
форма; 
4. седалище и адрес на управление; 
5. данни за контакт с лицето, обслужващо 
кредити; 
6. данни за контакт за постъпване на жалби 
от кредитополучатели съгласно процедурата 
по чл. 41, ал. 1 и 2 от Закона за лицата, об­
служващи кредити, и купувачите на кредити;
7. статус на лиценза за извършване на 
дейности по обслужване на кредити; 
8. статус на лиценза за получаване и 
държане на средства от кредитополучатели 
съгласно чл. 13 от Закона за лицата, обслуж­
ващи кредити, и купувачите на кредити; 
9. списък на приемащите държави член­
ки, за които лицето, обслужващо кредити, е 
уведомило БНБ, че възнамерява да извърш­
ва дейности по обслужване на кредити, и 
за които БНБ е предоставила информация 
съгласно чл. 22, ал. 3 от Закона за лицата, 
обслужващи кредити, и купувачите на кре­
дити на съответния компетентен орган на 
приемащата държава членка.
(3) В регистъра се посочват следните данни 
за лицата по ал. 1, т. 2:
1. идентификационен код на правния су­
бект (ИКПС), в случай че такъв е наличен;
2. национален уникален идентификацио­
нен номер;
3. наименование и правно-организационна 
форма;
4. седалище и адрес на управление в дър­
жавата членка по произход;
5. държава членка по произход, в която 
лицето, обслужващо кредити, е лицензирано; 
6. адрес на клон на територията на Репуб­
лика България, когато е приложимо;
7. датата, на която лицето, обслужващо 
кредити, може да започне да извършва дейнос­
ти по обслужване на вземания на територията 
на Репуб­лика България съгласно чл. 23, ал. 2 
от Закона за лицата, обслужващи кредити, 
и купувачите на кредити; 
8. датата, на която БНБ е получила инфор­
мация от компетентния орган на държавата 
членка по произход, че лицето, обслужващо 
кредити, вече не възнамерява да извършва 
дейности по обслужване на вземания на те­
риторията на Репуб­лика България;
9. статус на лиценза за получаване и 
държане на средства от кредитополучатели.
(4) Регистърът се поддържа на български 
и на английски език на интернет страницата 
на БНБ. 
(5) БНБ своевременно уведомява компе­
тентния орган в приемащата държава членка